kardosdrur/scandi-wiki huggingface dataset:
Kozani (regional enhed)

Kozani (, Perifereiakí Enótita Kozánis) er en regional enhed i Grækenland. Den er en del af periferien Vestmakedonien, i den geografiske region Makedonien. Dens hovedstad er byen Kozani.

Geografi 
Kozani grænser op til de regionale enheder Kastoria mod vest og nordvest, Florina mod nord, Pella mod nordøst, Imathia og Pieria mod øst, Larissa (en del af Thessalien) mod sydøst og Grevena mod syd.

De vigtigste bjergkæder er Askio i nordvest, Voio i vest, Vermio i nordøst og Pierian-bjergene i sydøst. Floden Haliacmon løber gennem den sydlige del og gennem det store reservoir Polyfytossøen. der udvindes brunkul i nord omkring Ptolemaida .

Administration 
Den regionale enhed Kozani er opdelt i 5 kommuner. Disse er (numre som på kortet i infoboksen):

 Eordaia (2)
 Kozani (1)
 Servia (4)
 Velventos (5)
 Voio (3)

Præfektur 
Kozani blev oprettet som et præfektur () i 1915. Som en del af Kallikratis-regeringsreformen i 2011 blev den regionale enhed Kozani oprettet ud af det tidligere præfektur som havde samme udstrækning som den nuværende regionale enhed. Samtidig blev kommunerne omorganiseret. Kommunen Servia-Velventos blev opdelt i kommunerne Servia og Velventos i 2019.

Historie

Tidlige år 
Området var en del af flere kongeriger i Øvre Makedonien, herunder det gamle Eordaia og Elimiotis, og det var senere en del af riget Makedonien. Efter den tredje makedonske krig blev det styret af Romerriget. Det blev senere en del af det byzantinske imperium efter bruddet tilVestromerske rige og Det Byzantinske Rige. Fra det 14. århundrede blev det styret af Det Osmanniske Rige indtil Balkankrigene i 1913. Kozani-præfekturet blev oprettet i 1915 og omfattede også de nuværende regionale enheder Florina, Grevena og Kastoria.

Nyere tid 
Flygtninge fra Lilleasien og Pontus under den græsk-tyrkiske krig fra 1919 til 1922 bragte flygtninge til området. Efter Anden Verdenskrig og den græske borgerkrig åbnede Kozani sin lufthavn og senere sit hospital.

Økonomi 
Kozani har været et velstående område i løbet af sin historie. Dets købmænd er kendt for at have domineret handelen på Balkanhalvøen og udvidet deres handelsaktiviteter mod nord og langs Donau. I dag er Kozani er stadig blandt de mest velstående områder i den græske provins, men af en anden grund, dens rige minedrift og afledt industri. Kozani producerer brunkul, som er hovedkilden til den elektriske energi der produceres i Grækenland, kvælstof, som forarbejdes til gødning, og chrom. Der var også en asbestmine, der forblev i drift indtil midten af 1990'erne, som nu er indstillet. I den regionale enhed Kozani er der også den kunstige sø og dæmningen Polyfytosdæmningen , som yderligere bidrager til elproduktionen i Grækenland. Regionens enorme industrielle fremskridt på kort tid har rejst bekymringer blandt miljøforkæmpere.

Kilder og henvisninger 

Regionale enheder i Vestmakedonien
Askio

Askio (; Udtale: As •ki•o) er en bjergkæde i den nordvestlige del af de regionale enheder Kozani og den østlige del af Kastoria i det nordlige Grækenland. Dens højeste top, Siniatsiko, er 2.111 moh. Der er skove i den nordlige del. Den strækker over en længde på omkring 30 kilometer fra landsbyen Kleisoura i nordvest til Xirolimni i sydøst. De nærmeste bjerge er Verno mod nordvest, Vourinos mod syd og Vermio mod nordøst. Det afvandes af bifloder til Haliacmon mod vest og syd og mod Vegoritidasøen mod nordøst.

De nærmeste byer er Siatista mod syd, Ptolemaida mod nordøst og Kozani mod sydøst. Bjerglandsbyer i Askio-bjergene omfatter Vlasti i den centrale del, Eratyra og Skiti i syd og Milochori, Anarrachi, Variko og Kleisoura i nord. Egnatia Odos- motorvejen (Igoumenitsa - Ioannina - Kozani - Thessaloniki) løber syd for bjergene.

Kilder og henvisninger 

Bjerge i Grækenland
Vestmakedonien
Sergej Ivanov (maler)

Sergej Vasiljevitj Ivanov (; født 1864 i Rusa, Russkij distrikt, Moskva oblast, død 1910 i Dmitrovskij distrikt, Moskva oblast) var en russisk genre- og historiemaler kendt for sin socialrealisme.

Biografi 
Sergej Ivanov blev født som søn af en skatteopkræver i toldvæsnet. Han udviste er tidligt talent for kunst, men faderen modsatte sig, at han udviklede en karriere som kunstner, da det ikke ville være en sikker indtægt, så Sergej blev i en alder af 11 år indskrevet på Konstantinov Landmålerskole. Landmålerskolen interesserede ikke Sergej, så en af familiens venner overtalte faderen til at sende Sergej til Moskvas kunstakademi for maleri, skulptur og arkitektur. Med en anbefaling fra Vasilij Perov blev Sergej Ivanov optaget på akademiet, hvor han modtog undervisning fra 1878 og studerede sammen med Illarion Prjanisjnikov () og Jevgraf Sorokin ().

Han forlod akademiet i 1882 for i stedet at gå på Det Kejserlige Kunstakademi i Sankt Petersborg. Utilfredshed med Det Kejserlige Kunstakademis administration og økonomiske problemer fik ham imidlertid til at vende tilbage til akademiet i Moskva i 1884, hvorfra han dimitterede i 1885.

I forbindelse med afslutningen af sin tid på akademiet begyndte Sergej Ivanov at arbejde en serie malerier, der viste de russiske landbofamiliers udflytning fra det centrale Rusland til mere fjerntliggende og øde egne, oftest i Sibirien. Udflytningerne var en følge af ophævelsen af det russiske livegenskab i 1861 og de efterfølgende efterfølgende reformer under premierminister Stolypin (), der tilskyndede russiske bønder at tage til de mere øde dele af Det Russiske Kejserrige. Udflytningerne til de øde egne var ofte anstrengende og mange døde under bestræbelserne. Fra 1885 til 1889 rejste Ivanov rundt i provinserne Samara, Saratov, Astrakhan og Orenburg, hvor han dokumenterede migranternes liv i de nye omgivelser. Senere fulgte en serie med straffefanger. I midten af 1890'erne begyndte han at fokusere på historiske scener.

Han blev i 1899 medlem af den russiske socialrealistiske kunstsammenslutning Vandremalerne, (Peredvisjniki), men var skuffet over sammenslutningens begejstring for "smukke scener". Han var i 1903 med til at stifte "Sammenslutningen af Russiske Kunstnere" (Союз русских художников). Han blev i 1905 optaget som medlem af Det Kejserlige Akademi. Senere på året under Den Russiske Revolution i 1905 tegnede han adskillige skitser, mens han hjalp de sårede.

Han underviste fra 1903 til 1910 på Akademiet i Moskva. Han var endvidere kendt som illustrator og fremstillede flere tegninger til værker af bl.a. Gogol, Lermontov og Pusjkin. Han døde af hjertestop i 1910 i sin datja nær floden Jakhroma lidt nord for Moskva.

Udvalgte værker

Referencer

Litteratur 
 Ilja Granovskij, Сергей Васильевич Иванов, Советский Художник, 1964

Eksterne henvisninger 

 Sergey Ivanov @ Russian Paintings

Malere fra Rusland
Russere i 1800-tallet
Russere i 1900-tallet
Personer fra Moskva oblast
Anette Lykke Petri

Anette Lykke Petri (født 3. februar 1968 i Nykøbing Falster) er en dansk læge, der har været direktør for Styrelsen for Patientsikkerhed siden 8. oktober 2020 i en stilling, hvori hun havde været konstitueret siden maj samme år, hvor hun efterfulgte Anne-Marie Vangsted.

Hun blev uddannet cand.med fra Københavns Universitet i 1999. Hun har derudover en Ph.d. fra samme universitet i 2009, blev speciallæge i samfundsmedicin i 2011 og Master of Public Governance fra CBS i 2018. Hun har tidligere været ansat i Storstrøms Amt og på Rigshospitalet. I 2011 blev hun en del af embedslægeinstitutionen.

Referencer 

Læger fra Danmark
Direktører fra Danmark
Personer fra Nykøbing Falster
Aksglæde

Jacob Aksglæde Pedersen (født 19. september 1990 på Fyn), også kendt under pseudonymet Aksglæde, er en dansk sanger og sangskriver, der er bedst kendt for hans Indiepop numre Fantomfølelser og Giv Lys Igen. Han debuterede i 2016 med hans af EP Aksglæde og udgav hans debutalbum Ting Ændrer Sig i 2020. Senest udgav han albummet All-in (Del 1) i 2022.

En lang række af Aksglædes musik er produceret og skrevet i samarbejde med Karl-Frederik Reichhardt. Aksglæde er desuden signet til pladeselskabet disco:wax.

Opvækst og privatliv 
Aksglæde voksede op i et rækkehuskvarter i Hjallese på Fyn, hvor han gik på Hjalleseskolen. Han beskriver sin opvækst som tryg og glad, og fortæller ligeledes i podcasten "Bajer & Brunsviger", at hans forældre holdt af musik og at dette derfor altid var en del af hans opvækst. Dog var det først i begyndelsen af hans teenageår, at Aksglæde selv begyndte at spille musik, hvilket ledte til at han senere begyndte at skrive sange.

Aksglæde flyttede som 21-årig til København og bor stadig i byen. Han har ydermere gået på Rytmisk Musikkonservatorie, men droppede ud af uddannelsen i 2019. Aksglæde blev i 2017 sideløbende med sin musikkarriere færdiguddannet i statskundskab med titlen Cand.scient.pol.

Diskografi

Aksglæde

Album 
 Ting Ændrer Sig (2020)
 All-in (Del 1) (2022)

EP'er 
 Aksglæde (2016)
 Fortrudte Fortielser (2017)
 Hvorfor Kom Du Overhovedet? (2019)

Singler 
 Fantomfølelser (2016)
 Næste Sommer (2017)
 Under Pres (2017)
 Kender Du Det (2018)
 PromilleRomantikken (2018)
Bare I Nogle Timer (2018)
 Hvis Du Bare Havde Sagt Noget (2019)
 Det Værste Det Bedste (2019)
 Halvgud (2020)
 Giv Lys Igen (2020)
 Passager (2021)
 I Nat (2021)
 10-meteren (2021)

Kilder og henvisninger 

Musikere fra Danmark
10 Songs - 10 Cities (album)

10 Songs - 10 Cities er navnet på det live album, det danske rockband, Electric Guitars, udgav 6. december 2019. Albummet, der er udgivet af Mighty Music og Target Records, er optaget i løbet af bandets live tour i 2018 i 10 forskellige byer i Danmark.

Spor 
"Rock'n'Roll Radio" - (05:10)
"False Flag" - (05:08)
"Lucy Glow" - (04:15)
"White Flag" - (04:34)
"Swagman" - (05:52)
"Back to You" - (06:38)
"Running out of Time" - (04:57)
"Day Off" - (06:04)
"The Man From Outer Space" - (03:39)
"The Thinner the Eyebrow the Crazier the Woman" - (04:01)

Referencer 

Rockalbum fra Danmark
Livealbum fra 2019
Album fra 2019
Jake Paul

Jake Joseph Paul (født 17. januar 1997) er en amerikansk influencer og professionel 
bokser. Hans internetberømmelse startede på det sociale medie Vine, før han spillede rollen som Dirk Mann i Disney Channel- serien Bizaardvark i to sæsoner.

Kontroverser 
Gennem hele sin karriere er Paul blevet omdrejningspunktet for mange kontroverser på grund af sin opførsel, herunder involvering i risikable "stunts", seksuelt antydende adfærd og offentliggøre materiale i strid med YouTubes regler. Han er blevet fyret fra Bizaardvark, anklaget for kriminel indtrængen og ulovlig forsamling. Jake er også to gange blevet anklaget for seksuelle overgreb.

Boksning 
Jakes boksekarriere begyndte i august 2018, da han besejrede den britiske YouTuber [Deji Olatunji] (Deji) i en amatørkonkurrence ved knockout i femte runde. Mens Jake forsøger at slå igennem som professionel bokser slår han Youtuberen "AnEsonGib" i januar 2020 via knockout i første runde. Paul har siden haft tre kampe mere som professionel den første imod den pensionerede basketballspiller Nate Robinson, den pensionerede mixed martial artist Ben Askren og den tidligere UFC-mester Tyron Woodley - han forblev sejrrig, for en 4-0 professionel sejr-tab rekord. Jake skulle efter planen kæmpe mod 7-0- bokseren Tommy Fury i december 2021 i sin femte professionelle kamp. Den 6. december 2021, 12 dage før deres kamp, blev Fury tvunget til at trække sig ud af kampen på grund af en skade. Jake skal nu efter planen møde den tidligere UFC-mester Tyron Woodley i en omkamp den 18. december 2021 i Amalie Arena i Tampa, Florida.

Referencer

Eksterne henvisninger 
 
 

YouTubere fra USA
Irsk-amerikanere
Engelsk-amerikanere
Etta Place

Etta Place (født , ukendt dødsår) ledsagede de amerikanske forbrydere Robert LeRoy Parker, alias Butch Cassidy, og Harry Alonzo Longabaugh, alias Sundance Kid. De tre var medlemmer af den fredløse bande kendt som Butch Cassidy's vilde bande. Hun var primært Longabaughs veninde. Lidet vides om hende; både hendes oprindelse og hendes skæbne forbliver ukendt.

Ifølge et memorandum fra Pinkerton Detective Agency, dateret 29. juli 1902, var hun "efter sigende ... fra Texas", og i et andet Pinkerton-dokument dateret 1906 beskrives hun som værende "27 til 28 år gammel", hvilket placerede hendes fødsel i 1878 eller 1879. En hospitalsjournal fra Denver, hvor hun modtog behandling i maj 1900, angiver hendes alder som "22 eller 23", hvilket placerer hendes fødselsår som 1877 eller 1878.

Ligesom Etta Places historie er hendes navn noget tvetydigt. "Place" var Longabaughs mors pigenavn (Annie Place), og hun er optaget i forskellige kilder som Mrs. Harry Longabaugh eller Mrs. Harry A. Place. I det eneste tilfælde, hvor hun vides at have underskrevet sit navn, gjorde hun det som "Mrs. Ethel Place". Pinkerton-detektiverne kaldte hende "Ethel", "Ethal", "Eva" og "Rita", før de endelig lagde sig fast på "Etta" på deres efterlysningsplakater.

I 1909 bad en kvinde, der matchede Places beskrivelse, Frank Aller (amerikansk vicekonsul i Antofagasta, Chile) om hjælp til at få en dødsattest for Longabaugh. En sådan attest blev ikke udstedt, og kvindens identitet blev aldrig fastslået.

Larry Pointer, forfatteren til bogen In Search of Butch Cassidy fra 1977, skrev, at Places identitet og skæbne er "en af de mest spændende gåder i western-historien. Ledetråde udvikler sig kun for at blive opløst i tvetydighed."

Medieskildringer 

 I filmen Butch Cassidy and the Sundance Kid fra 1969 er Etta Place fremstillet som en skolelærer. Manuskriptforfatter William Goldman var skeptisk overfor påstande om, at Place var en prostitueret; han mente, at hun var for attraktiv og livlig til at have arbejdet som prostitueret, et erhverv, der havde en tendens til at ælde kvinder for tidligt og ødelægge deres helbred. Place blev portrætteret i filmen af Katharine Ross, som fik en BAFTA-pris (bedste kvindelige hovedrolle) i 1970 for sin præstation.
 Elizabeth Montgomery spillede Etta Place i Mrs. Sundance, en stærkt fiktionaliseret tv-film fra 1974.
 Katharine Ross gentog sin rolle som Etta Place i Wanted: The Sundance Woman, en fiktionaliseret tv-film fra 1976. 
 I tv-filmen The Gambler V: Playing for Keeps fra 1994 spilles Etta Place af Mariska Hargitay.
 I tv-filmen fra 2004 The Legend of Butch & Sundance portrætterer Rachelle Lefevre Etta Place.
 Etta Place blev spillet af Dominique McElligott i 2011-filmen Blackthorn.
 Etta Place var den centrale figur i Etta: A Novel af Gerald Kolpan, udgivet i 2009 af Ballantine Books.

Kilder 

Personer fra Texas
Kriminelle fra USA
Aliartos

Aliartos () er en lille by og kommune i den regionale enhed Boiotien i periferien Centralgrækenland i Grækenland, 109 kilometer fra Athen. Ved folketællingen i 2011 var der 10.887 indbyggere i kommunen, heraf 4.847 i byen Aliartos. Dens navn kommer fra den antikke by Haliartus.

Geografi 
Aliartos ligger i centrum af Kopaissletten (Kωπαΐδα). Kommunen Aliartos dækker et område på 256,5 km 2, den kommunale enhed Aliartos 148.355 km 2 og byen 66 km2.

Historie 
Den moderne by Aliartos er en nyere skabelse. I begyndelsen af det 19. århundrede var der på stedet to små landbrugsbebyggelser, Moulki (Μούλκι) og Krimpas (Κριμπάς). I 1835 blev navnet på det gamle Haliartus genoplivet for den nyetablerede kommune, som omfattede disse bosættelser. Krimpas blev omdøbt til Aliartos i juni 1919, men i 1951 blev bebyggelsen opløst og navnet blev overført i juli 1953 til Moulki.  Navnene på Moulki og Krimpas overlever som kvarterer i den nye by.

Kilder og henvisninger 

Centralgrækenland
Byer i Grækenland
Romano Floriani Mussolini

Romano Benito Floriani Mussolini (født d. 27. januar 2003) er en italiensk professionel fodboldspiller, som spiller for Serie A-klubben Lazio.

Baggrund 
Floriani Mussolini er søn af den tidligere politiker Alessandra Mussolini. Hans morfar er pianisten Romano Mussolini og hans oldefar er den tidligere fascistiske diktator Benito Mussolini.

Han har et dobbelt efternavn, og hans efternavn er derfor Floriani Mussolini, og ikke bare Mussolini.

Klubkarriere

Lazio 
Floriani Mussolini begyndte hos Roma, før han i en alder af 13 skiftede til Lazios ungdomsakademi. Han skrev sin første professionelle kontrakt med klubben i marts 2021.

Floriani Mussolini har endnu ikke debuteret for førsteholdet, og spiller hovedsageligt med U/19-holdet. Han har dog siddet på bænken for førsteholdet i en Serie A-kamp.

Kilder

Eksterne henvisninger 

Fodboldspillere fra Italien
Fodboldspillere fra SS Lazio
Personer fra Rom
Cholomon

Cholomon eller Cholomondas (, nogle gange translittereret som Holomontas) er et bjerg i periferien Centralmakedonien i Grækenland, der dækker næsten hele den centrale og østlige del af den regionale enhed Chalkidiki. De gamle grækere kaldte bjerget Ypison. Det er dækket af tæt egeskov og er en del af Natura 2000- netværket. Den højeste top rejser sig nordøst for Polygyros, som er hovedstaden i Chalkidiki, til 1.165 meter og er Chalkidikis højeste punkt.

Kilder og henvisninger 

Bjerge i Grækenland
Centralmakedonien
Ankerskogen svømmehall

Ankerskogen svømmehall ligger i Hamar og er en af Norges største swimmingpools. Da den åbnede den 24. april 1981, var den også Nordeuropas største.

Swimmingpoolen har fire swimmingpools: en hovedpool og en mindre pool, der bruges til svømning og svømning, en handicappool med varmt vand og en børnepool, hvor den er lavvandet. Det højeste dykkertårn er 10 meter. Aktiviteterne i anlægget omfatter leg, wellness, svømning, dykning, vandaerobic, vandspinderi, vandgymnastik, babysvømning, dykning, kajak osv. Feriestedet skiller sig ud som et vandland og har også udendørs områder til solbadning, udendørs aktiviteter, grill osv.

Bilder

Eksterne links 
 Ankerskogen svømmehall

Svømmehaller i Norge
Hamar
Etableret i 1981
Nea Moudania

Nea Moudania (, Néa Moudaniá; ofte omtalt som Moudania (Μουδανιά, Moudaniá), er en by der er sæde for kommunen Nea Propontida, i den regionale enhed Chalkidiki i den græske periferi Centralmakedonien. Byen ligger 60 km syd for Thessaloniki og er Chalkidikis finansielle og kommercielle centrum, såvel som dens mest folkerige by. Det blev bygget efter 1922 af græske flygtninge fra Anatolien, som ønskede at give bosættelsen navnet på deres hjemby (nu Mudanya, Tyrkiet), deraf tilføjelsen af ordet nea, som betyder ny på græsk. Nea Moudania er hjemsted for afdelingen for fiskeri og akvakulturteknologi på Alexander Technological Educational Institute i Thessaloniki.

Befolkningsudvikling

Galleri

Kilder og henvisninger 

 Νέα Μουδανιά blog 
 Νέα Μουδανιά agora 
 "Nea Moudania Grækenland Indkøbscenter Chalkidiki Grækenland"
 Nea Moudania på in-chalkidiki.com
 Nea Moudania på ferie.gr
 Nea Moudania på gohalkidiki.com
 Nea Moudania på www.go2halkidiki.net
 KTEL Bus ruter til/fra Nea Moudania

Byer i Grækenland
Centralmakedonien
Vorde-Fiskbæk-Romlund-Tårup-Kvols Pastorat

Vorde-Fiskbæk-Romlund-Tårup-Kvols Pastorat er et pastorat i Viborg Domprovsti. Pastoratet ligger syd for Hjarbæk Fjord og omkring Fiskbæk Å's nedre løb.

Herreder  
Tårup og Kvols ligger i Fjends Herred, og Vorde-Fiskbæk-Romlund ligger i Nørlyng Herred.

Kommuner 
Pastoratets sogne blev en del af Viborg Kommune i 1970. Fra 1842 til 1970 var Tårup og Kvols en del af Tårup–Kvols–Nørre Borris Sognekommune, mens Vorde og Fiskbæk og Romlund udgjorde Vorde-Fiskbæk-Romlund Sognekommune.

Sogne 
Der er fem sogne i pastoratet:

 Vorde Sogn
 Fiskbæk Sogn
 Romlund Sogn
 Tårup Sogn 
 Kvols Sogn

Kirker 
Der er fem kirker i pastoratet:

 Vorde Kirke
 Fiskbæk Kirke
 Romlund Kirke
 Taarup Kirke 
 Kvols Kirke 

Pastorater i Viborg Domprovsti
U.S. Alessandria Calcio 1912

Unione Sportiva Alessandria Calcio 1912 (i daglig tale kaldet Alessandria og med kælenavnene I Grigi (de grå) og L'Orso (bjørnen)) er en italiensk fodboldklub i Alessandria, i regionen Piemonte.

Klubben spiller pr. 2021 i Serie B, som er den næstbedste række i italiensk fodbold. Klubbens hjemmebane er Stadio Giuseppe Moccagatta, der blev bygget i 1929 og i dag kan rumme 6.000 tilskuere.

Historie 
Klubben er grundlagt i 1912. I årene fra 1929 til 1960 spillede klubben i Serie A. Klubben nåede finalen i Coppa Italia i 1936. Klubben havde sin storhedstid i årene mellem 1. og 2. verdenskrig.

Kendte spillere fra klubben er Giovanni Ferrari, Felice Borel, Luigi Bertolini, Pietro Rava, Adolfo Baloncieri og Gianni Rivera.

Klubben gik konkurs i 2003 og blev tvangsnedrykket, men har sider kæmpet sig op gennem rækkerne.

Referencer

Eksterne henvisninger 
 Officiel hjemmeside 

Fodboldklubber i Italien
Salvatore Garau

Salvatore Garau (født 1953) er en italiensk kunstner fra middelhavsøen Sardinien. 

Garau blev født i Santa Giusta, i provinsen Oristano på Middelhavsøen Sardinien, Italien. Han studerede på Accademia di Belle Arti di Firenze, hvor han blev færdig i 1974. I 1977 blev han trommeslager i progressiv rockgruppen Stormy Six. Efter gruppens opløsning blev han billedkunstner. Han havde sin første soloudstilling i 1984. Han deltog i den 50. Venedig Biennale i 2003 og udstillede værker i Europa-Parlamentet i Strasbourg samme år.

I 2005 malede han et abstrakt værk på en PVC-plade på 200 m2, som blev hængt op for at dække stilladset på en bygning i Corso Magenta i Milano. Til sin installation Ichthys Sacro Stagno på Sardinien i 2006 skabte han store damme på gulvene i tre kirker i byer i provinsen Oristano, som han derefter befolkede med fisk fra nærliggende damme.

I 2009 havde han en soloudstilling på Musée d'art moderne et contemporain i Saint-Etienne i Frankrig.

Garau har værker i flere museers samlinger, herunder Museo del Novecento (tidligere i Civico Museo d'Arte Contemporanea), Museo d'Arte Moderna di Bologna og Padiglione d'Arte Contemporanea i Milano.

Kilder og henvisninger 

Malere fra Italien
Billedhuggere fra Italien
Tranegården

Tranegården eller Tranegaarden var mellem 1970 og 1985 Gentofte Kommunes kunstbibliotek, der udlånte kunstbøger og kunstværker, man kunne hænge i sit hjem. Der blev præsenteret en lang række originale kunstudstillinger i gårdens stemningsfulde lokaler - bl.a. “Kniven på hovedet” i 1982, der var med til at iscenesætte kunstnergruppen “De Unge Vilde”. Kunstbiblioteket lå på den eksisterende gård på Tranegårdsvej 73.

I dag er kommunens kunstneriske aktiviteter flyttet til Gentofte Hovedbibliotek under navnet “Tranen”.

Eksterne henvisninger 
Video på YouTube, der bl.a. omhandler Tranegårdens historie
 Tranegården, som fra 1970-1985 husede Gentofte Kommunes kunstbibliotek
Tranen

Gentofte Kommune
Biblioteker i Danmark
Etableret i 1970
Ophørt i 1985
Guuterput qutsinnermiu

Guuterput qutsinnermiu, ofte blot kaldet Guuterput, er en grønlandsk julesalme fra 1852 som er betegnet som den mest respekterede grønlandske julesalme og Grønlands "jule-nationalsang"

Rasmus Berthelsen skrev tekst og musik til Guuterput. Berthelsen har udtalt at sangen kom til ham i en drøm.

Salmen har to vers. Den bygger på Juleevangeliet og skal forstille at være den sang som englene sang for hyrderne for at forkynde Jesu fødsel julenat. Senere har kateket Elias Gedionsen tilføjet en indledning som synges først, og forklarer dette.

Guuterput synges meget langsomt og flerstemmigt uden tonespring eller afbrydelser hvor tonerne glider over i hinanden. Sangstilen kaldes inuttooq (på inuit-vis). Stilen giver den et højtideligt og følelsesladet præg. Det har siden 1920'erne været tradition altid at synge sangen stående. Man rejser sig efter introduktionen.

Salmen er en del af Grønlands kulturarv og synges altid til julegudstjenester og julekoncerter. Den er normalt afslutningnummeret i tv-programmet Julehilsen til Grønland, og ved den årlige Nordatlantiske Julekoncert i  Helligåndskirken i København.

Guuterput er inspireret af den protestantiske salmetradition, men adskiller sig også fra denne ved inuttooq-stilen og introduktionen. Den er uden rim ligesom traditionelle grønlandske trommesange.

Guuterput er oversat til dansk af Mathias Stork og Christian Ludwigs i 1910.

Referencer 

Julesalmer
Sange fra Grønland
Sange fra 1852